Бөтә Союз ауыл хужалығы күргәҙмәһенең төп павильоны монументаль бинаһы академик Щуко һәм профессор Гельфрейх проекты буйынса төҙөлә. Төп инеү урынынан күргәҙмәгә ағас павильонға киң аллея алып бара. Павильон эргәһендә илле метрлыҡ башня төҙөлә, унда күргәҙмәнең эмблемаһы — «Тракторсы һәм колхозсы ҡатын» скульптураһы ҡуйыла. Павильонды ун бер союздаш республикаларҙың гербы һәм СССР гербы биҙәй. Уның алдында колхоздар майҙанында байраҡтар фонында юлбашсыларҙың — Ленин һәм Сталиндың скульптура фигуралары ҡуйылған.